તમામ મંદિર, વૈષ્ણવ હવેલી રાત્રે ૧ર કલાકે જય કનૈયા લાલ કીના નાંદ ગુંજી ઊઠશે. ઠાકોરજીને દૂધ-દહીં-મોરસ અને કેસરથી સ્નાન કરાવાશે. મિસરી, મગસ અને પંજરીનો પ્રસાદ ધરાવાશે. વર્ષોની પરંપરા અનુસાર ડાકોર મંદિરમાં રાઇફલથી હવામાં ધડાકો કરી મંદિરની દીવાલો ઉપર કંકુના થાપા લગાવી કૃષ્ણજન્મને વધાવવામાં આવશે. કૃષ્ણને પારણે ઝુલાવી વહેલી સવારે મહાભોગની આરતી બાદ શ્રીજીને પોઠાડી દેવાશે.